stanford-oval/wikipedia huggingface dataset:
Michael Michai Kitbunchu

Michael Michai Kitbunchu (thaiksi ไมเกิ้ล มีชัย กิจบุญชู; s. 25. tammikuuta 1929) on thaimaalainen kardinaali. Hänet vihittiin papiksi 20. joulukuuta 1959 ja piispaksi 3. kesäkuuta 1973. 2. helmikuuta 1983 hänestä tuli kardinaali. Hän toimi vuosina 1973–2009 Bangkokin arkkihiippakunnan arkkipiispana ja osallistui kardinaalina vuoden 2005 konklaaviin.
Aiheesta muualla

Catholic-hierarchy.org: Michael Michai Cardinal Kitbunchu (englanniksi)
Magdalena Forsberg

| Mitalit | Mitalit | Mitalit |  |
| --- | --- | --- | --- |
|  Forsberg MM-kisoissa 2006  |  Forsberg MM-kisoissa 2006  |  Forsberg MM-kisoissa 2006  |  |
Maa:   Ruotsi
Naisten ampumahiihto
|  Olympialaiset  |  Olympialaiset  |  Olympialaiset  |  |
|  Pronssia | Salt Lake City 2002 | yhteislähtö |  |
|  Pronssia | Salt Lake City 2002 | pikamatka |  |
| MM-kilpailut  | MM-kilpailut  | MM-kilpailut  |  |
|  Kultaa | Brezno-Osrblie 1997 | normaalimatka |  |
|  Kultaa | Brezno-Osrblie 1997 | takaa-ajo |  |
|  Kultaa | Pokljuka 1998 | takaa-ajo |  |
|  Kultaa | Oslo 2000 | takaa-ajo |  |
|  Kultaa | Pokljuka 2001 | normaalimatka |  |
|  Kultaa | Pokljuka 2001 | yhteislähtö |  |
|  Hopeaa | Kontiolahti 1999 | sprintti |  |
|  Pronssia | Ruhpolding 1996 | sprintti |  |
|  Pronssia | Brezno-Osrblie 1997 | sprintti |  |
|  Pronssia | Oslo 1999 | yhteislähtö |  |
|  Pronssia | Oslo 2000 | normaalimatka |  |
|  Pronssia | Pokljuka 2001 | takaa-ajo |  |
Naisten maastohiihto
| MM-kilpailut  | MM-kilpailut  | MM-kilpailut  |  |
|  Pronssia | Oberstdorf 1987 | 4 x 5 km viesti |  |
Maria Magdalena Forsberg (o.s. Wallin, s. 25. heinäkuuta 1967 Örnsköldsvik, Ruotsi) on ruotsalainen entinen maasto- ja ampumahiihtäjä.
Hän voitti ampumahiihdon maailmancupin kuusi kertaa peräkkäin vuosina 1997–2002. Hän on voittanut myös kaksi olympiapronssia, kuusi
maailmanmestaruutta, yhden MM-hopean ja kuusi MM-pronssia. Lisäksi Forsbergille on myönnetty Ruotsin radion Jerring-palkinto hänen urheilusaavutuksistaan vuosina 1997, 1998, 2000 ja 2001.
Magdalena on naimisissa ruotsalaisen entisen ampumahiihtäjän Henrik Forsbergin kanssa. Pari asuu Pohjois-Ruotsissa Timrån kunnassa.
Elämäkerta > Nuoruus ja maastohiihto

Kuusivuotiaan Magdalena Wallinin perhe muutti Ullångeriin, jossa nuori Magdalena aloitti hiihtämisen. Hän oli lahjakas pujottelija ja voitti mm. ruotsalaisen Kalle Anka Cupin. Kymmenvuotiaana hän päätti kuitenkin keskittyä enemmän maastohiihtoon ja voittikin mm. piirinmestaruuden.
Magdalena kävi kolme vuotta ruotsalaista Lyckselen hiihtolukiota josta siirtyi viimeiseksi lukuvuodekseen Sollefteån hiihtolukioon. Lukioikäistä Magdalenaa pidettiin yhtenä Ruotsin lupaavimmista urheilijoista yhdessä Marie-Helene Westinin kanssa, ja hänet valittiin myös Ruotsin nuorten maajoukkueeseen. Magdalenan kansainvälinen läpimurto tuli vuonna 1987 Oberstdorfin MM-kisoissa, jossa hän voitti pronssia naisten 4x5km viestissä.
Seuraavan vuoden talviolympialaiset Calgaryssa eivät tuoneet Magdalenalle onnistumista. Kauden kuntohuippu ajoittuikin loppukauden maailmancupin osakilpailuun Rovaniemellä, jossa hän saavutti ainoan maastohiihdon maailmancupin palkintokorokesijansa.
Elämäkerta > Ampumahiihto

Kun menestystä ei ollut tullakseen, päätti Magdalena Wallin vuonna 1993 vaihtaa maastohiihdon ampumahiihtoon. Muutaman totuttelukauden jälkeen hän alkoikin menestyä. Kaudella 1996–1997 hän voitti ensimmäisen kuudesta perättäisestä maailmancupin kokonaiskilpailun voitoistaan. Kukaan muu naisten ampumahiihdossa ei ole pystynyt samanlaiseen suoritukseen.
Nimensä avioliitossa vuonna 1996 Forsbergiksi vaihtanut Magdalena päätti uransa Salt Lake Cityn talviolympialaisiin vuonna 2002. Salt Lake Citystä hän toi kotiin kaksi pronssimitalia. Urallaan Magdalena Forsberg nousi maailmancupin palkintokorokkeelle yhteensä 87 kertaa. Näistä 42 kertaa hän voitti, 18 kertaa sijoittui toiseksi ja 27 kertaa kolmanneksi. Seuratasolla hän edusti ampumahiihtäjänä Sundsvall Biathlonia ja maastohiihtäjänä Stockviks SF:ää.
Elämäkerta > Uran jälkeen

Urheilu-uransa jälkeen Forsberg on toiminut veroneuvojana KPMG:n tilintarkastusyhtiössä, sekä Ruotsin yleisradion SVT:n ampumahiihtoasiantuntijana. Hän on työskennellyt myös saksalaisen televisiokanava ARD:n urheilujuontajana. Forsberg kertoo ampumahiihdosta dokumenttisarjassaan "Magdalenas värld" (suom. "Magdalenan maailma").
Keski-Ruotsin yliopiston humanististen tieteiden laitos nimesi Magdalena Forsbergin kunniatohtoriksi vuonna 2008 . Samana vuonna hänestä tuli ruotsalaisen siviiliorganisaatioita koskevan ajatushautomo Sektor3:n neuvonantajaraadin jäsen. Vuonna 2011 Magdalena suoritti MDA- koulutuksen (Management Diploma for Athletes) Tukholman kauppakorkeakoulussa.Muita saman koulutuksen suorittaneita ovat mm. entinen jääkiekkoilija Peter Forsberg ja ampuja Christina Bengtsson. Magdalena voitti ruotsalaisen Mästarnas mästare 2013 (suom. Mestareiden mestari 2013) – TV-ohjelman.
Meriitit > Talviolympialaiset

Magdalena Forsberg osallistui ampumahiihtäjänä urallaan kaksi kerta olympialaisiin, Naganossa vuonna 1998 ja Salt Lake Cityssä vuonna 2002. Naganossa hän oli normaalimatkalla 14. ja sprintissä 17. Salt Lake Cityssä hän sijoittui pronssille normaalimatkalla ja sprintissä, sekä kuudenneksi takaa-ajossa.
Meriitit > Maailmanmestaruuskilpailut

Forsberg on osallistunut kuudesti ampumahiihdon MM-kilpailuihin, joissa hän on voittanut kuusi kultaa, yhden hopean ja viisi pronssia. Maastohiihdon mm-kilpailuissa hän on voittanut viestipronssia vuonna 1987.
Meriitit > Maailmancup

Forsberg osallistui ampumahiihdon maailmancupiin vuosina 1994–2002. Hän voitti kokonaiskilpailun kuusi kertaa peräkkäin vuosina 1996–2002. Näinä vuosina hän voitti myös takaa-ajocupin kuudesti, sprintticupin viidesti, normaalimatkan cupin neljästi ja yhteislähtöcupin kahdesti. Osakilpailuvoittoja hänellä on 42, mikä tekee Magdalenasta voitokkaimman naisampumahiihtäjän (marraskuu 2012) ennen Magdalena Neunerin 34:ää osakilpailuvoittoa.
Käännös suomeksi
Mathias Lauda

| Mathias Lauda |
| --- | --- |

Henkilötiedot
Kansalaisuus:   Itävalta
Moottoriurheilija
FIA WEC
Esikoiskausi:  2015
Nykyinen talli:  Aston Martin
Kilpailuja:  8
Voittoja:  3
Paalupaikkoja:  5
Paras sijoitus:  3.
Aikaisemmat sarjat
2002 2002 2003 2004 2004 2005 2005–2006 2008 2010–2011 2012 2014–2015 2014 2015:  Formula Nissan 2000 Espanjan Formula 3 World Series Light Formula 3000 Euro 3000 GP2 A1 GP Speedcar Series Porsche SC GT1 WC NASCAR WHES ADAC GT Masters United SCC
Aiheesta muualla
www.mathiaslauda.com
Mathias Lauda (s. 30. tammikuuta 1981 Salzburg, Itävalta) on itävaltalainen autourheilija. Hän on kolminkertaisen Formula 1 -mestarin Niki Laudan poika.
Ura

Lauda aloitti uransa vuonna 2002 Formula Nissan 2000 -sarjassa. Hän ajoi myös kahdessa kilpailussa Saksan Formula Volkswagenissa ja yhdessä kilpailussa Espanjan Formula 3:ssa. Hän siirtyi World Series Lightiin vuodeksi 2003, tallinaan Vergani, ja siirtyi sen jälkeen vuodeksi 2004 Euro 3000 -sarjaan. Myöhemmin vuonna 2004 Lauda ajoi Formula 3000:ssa koko kauden CMS-tallissa.
Lauda siirtyi GP2-sarjaan kaudeksi 2005. Hän ajoi myös A1 Grand Prix -sarjassa ja edusti Itävallan autokuntaa. Jäätyään ilman juuri minkäänlaista menestystä yksipaikkaisista Lauda siirtyi ajamaan koppiautoja. Vuodesta 2006 lähtien hän oli ajanut Mercedes-Benziä DTM:ssä. Hän osallistui lisäksi kaudella 2008 Speedcar Seriesiin.
Vuosina 2010-2011 Lauda kilpaili Porsche Supercup-sarjassa. Vuonna 2012 hän ajoi FIA GT1 Championship -sarjaa. Vuonna 2014 Lauda kilpaili NASCARin eurosarjassa sekä neljä kilpailua ADAC GT Masters -sarjassa.
Kaudesta 2015 lähtien Lauda kilpailee FIA World Endurance Championship -sarjassa GT Am -luokan Aston Martinilla.
Tuloksia

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
Tuloksia > Formula 3000

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2004 | Coloni Motorsport | SMR 12 | ESP 7 | MON Kesk. | EUR 10 | FRA Kesk. | GBR 13 | GER Kesk. | HUN Kesk. | BEL 14 | ITA 6 | 5 | 13. |
Tuloksia > GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Coloni Motorsport | SMRFEA 12 | SMRSPR Kesk. | ESPFEA Kesk. | ESPSPR 13 | MONFEA 6 | EURFEA 10 | EURSPR Kesk. | FRAFEA 16 | FRASPR 15 | GBRFEA 20 | GBRSPR 15 | GERFEA 14 | GERSPR 21 | HUNFEA Kesk. | HUNSPR 14 | TURFEA 16 | TURSPR 18 | ITAFEA 13 | ITASPR 12 | BELFEA 9 | BELSPR 24† | BHRFEA 14 | BHRSPR 21 | 3 | 21. |
Aiheesta muualla

Mathias Laudan viralliset kotisivut
Mathias Lauda Mercedes-Benzin DTM-autolla kaudella 2006.
Merten salaisuudet (televisiosarja)

| Merten salaisuudet> The Cousteau Odyssey |
| --- | --- |
Tyyli:  Dokumentti
Kestoaika:  n. tunti
Luoja(t):  Jacques-Yves Cousteau
Alkuperämaa:  Yhdysvallat
Verkko:   Public Broadcasting Service
Jaksoja:  12
Tuotanto
Tuottaja(t):  Jacques Yves Cousteau,   Philippe Cousteau
Palkinnot
Ehdokkuudet:  Emmy-palkinto (1978, 1980, 1980)
Aiheesta muualla
IMDb 
Merten salaisuudet (The Cousteau Odyssey) on Jacques-Yves Cousteaun ja hänen poikansa Philippen tuottama 12-osainen televisiodokumenttisarja, joka esitettiin ensimmäistä kertaa vuosina 1977–1982.
Cousteau käsitteli sarjassaan merten ongelmia, mutta mukana on edelleen myös Meren salaisuuksista tuttua merielämän esittelyä. Sarjan viimeiset osat keskittyvät erityisesti merinisäkkäisiin. Sarjan pääteemana on luonnon tuhoutuminen ihmisen toiminnan vaikutuksesta, kun Cousteau käsittelee esimerkiksi Niilin ja Välimeren tilaa. Lisäksi sarjassa nähdään Atlantis-tarua ja Pääsiäissaarta kuvaavia jaksoja.
Mieron

| Mieron |
| --- | --- |
  Sijainti Finnmarkin läänissä. 
Kunta:  Koutokeino
Lääni:  Finnmark
Mieron on kylä  Norjan Koutokeinossa. Kylä sijaitsee kunnan pohjoisosassa, noin 14 kilometrin päässä kunnan keskustaajamasta.
McLaren MP4-28

| McLaren MP4-28 |
| --- | --- |
 Jenson Button Malesian Grand Prix'n vapaissa harjoituksissa.
Talli:   McLaren
Suunnittelija(t):   Paddy Lowe
Kuljettajat:  5.  Jenson Button 6.  Sergio Pérez
Teknisiä tietoja
Renkaat:  P Pirelli
Polttoaine:  ExxonMobil
Runko:  hiilikuitumonokokki
Moottori:  Mercedes-Benz FO 108Z 2.4 L (146 cu in) V8 (90°)
Voimansiirto:  Alumiinirakenteinen pituussuunnassa asennettu 7-vaihteinen puoliautomaattinen McLaren-vaihdelaatikko
Kilpailuhistoria
Debyytti:   Australian GP 2013
Kilpailuja:  19
Voittoja:  0
Paalupaikkoja:  0
Nopeimpia kierroksia:  1
Palkintosijoja:  0
MM-pisteitä:  122
Valmistajien maailmanmestaruuksia:  0
Kuljettajien maailmanmestaruuksia:  0
McLaren MP4-28 on brittiläisen Formula 1 -talli McLarenin käyttämä auto kaudella 2013. Autolla kilpailivat brittiläinen Jenson Button sekä meksikolainen Sergio Pérez. McLaren ei voittanut autolla yhtään osakilpailua, vaan paras sijoitus Buttonin neljäs sija tuli kauden päätösosakilpailussa Brasiliassa. Valmistajien MM-sarjassa McLaren sijoittui viidenneksi. Edellisen kerran McLaren jäi palkintopallien ulkopuolelle kauden jokaisessa kisassa kaudella 1980.tarvitaan parempi lähde
Testit

MP4-28 sai huomiota Jerezin talvitesteissä huomattavan nopeutensa ansiosta ja auto nousikin mestaruusehdokkaiden joukkoon. Pian kuitenkin selvisi, että vauhdin syynä oli väärin asennettu jousituksen osa Jenson Buttonin autossa mikä vaikutti auton käyttäytymiseen mutkissa. McLaren joutui asentamaan osan uudestaan, jolloin kierrosajat hidastuivat.
Tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli/Moottori/Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | Vodafone McLaren Mercedes Mercedes V8 P |  | AUS | MAL | CHN | BHR | ESP | MON | CAN | GBR | GER | HUN | BEL | ITA | SIN | KOR | JPN | IND | ABU | USA | BRA | 122 | 5. |
| 2013 | Vodafone McLaren Mercedes Mercedes V8 P |  Jenson Button | 9 | 17† | 5 | 10 | 8 | 6 | 12 | 13 | 6 | 7 | 6 | 10 | 7 | 8 | 9 | 14 | 12 | 10 | 4 | 122 | 5. |
| 2013 | Vodafone McLaren Mercedes Mercedes V8 P |  Sergio Pérez | 11 | 9 | 11 | 6 | 9 | 16† | 11 | 20† | 8 | 9 | 11 | 12 | 8 | 10 | 15 | 5 | 9 | 7 | 6 | 122 | 5. |
† Kuljettaja keskeytti, mutta onnistui ajamaan yli 90% kilpailusta mikä oikeuttaa loppusijoitukseen.
Aiheesta muualla

Kuvia tai muita tiedostoja aiheesta McLaren MP4-28 Wikimedia Commonsissa
Autot, jotka kilpailivat Formula 1 -kaudella 2013
Red Bull RB9
Ferrari F138
McLaren MP4-28
Lotus E21
Mercedes F1 W04
Sauber C32
Force India VJM06
Williams FW35
Scuderia Toro Rosso STR8
Caterham CT03
Marussia MR02
Mellin

Mellin on seuraavien henkilöiden sukunimi:
Albert Mellin (1843–1886), suomalainen arkkitehti
Axel Gustaf Mellin (1775–1856), suomalainen juristi, senaattori ja valtiopäivämies, vapaaherra
Axel Gustaf Mellin (1843–1884), suomalainen vapaaherra, maanviljelijä ja valtiopäivämies
Berndt Gustaf Mellin (1804–1875), suomalainen vapaaherra, upseeri ja virka- ja valtiopäivämies
Gustaf Henrik Mellin (1806–1875), ruotsalainen pappi ja kirjailija
Janne Mellin, suomalainen laulaja-lauluntekijä
Hjalmar Mellin (1854–1933), suomalainen matemaatikko ja professori, pappi Robert Mellinin poika
Karl Gustaf Johan Mellin (1831–1865), suomalainen vapaaherra, juristi ja virka- ja valtiopäivämies, Berndt Gustaf Mellinin poika
Robert Mellin (1826–1880), suomalainen pappi ja kirjallisuuden suomentaja
Robert Mellin (1902–1994), brittiläinen lauluntekijä, elokuvasäveltäjä ja kustantaja
Mello

Mello voi tarkoittaa seuraavia:
Mello eli Mellonsaari, saari Puruvedellä Savonlinnassa
Anthony de Mello (1931–1987), intialainen jesuiittapappi ja psykoterapeutti
Craig Mello (s. 1960), yhdysvaltalainen biologi ja professori, Nobelin lääketieteen palkinnon saaja
Fernando Collor de Mello (s. 1949), Brasilian presidentti 1990–1992
Ingeborg Mello (1919–2009), argentiinalainen kuulantyöntäjä, kiekon- ja keihäänheittäjä
João Klauss de Mello (s. 1997), brasilialainen jalkapalloilija
Marcelo Valle Silveira Mello (s. 1985), brasilialainen tietoturvahakkeri
Ricardo Mello (s. 1980), brasilialainen tennispelaaja
Sérgio Vieira de Mello (1948–2003), brasilialainen diplomaatti
Sheila Mello (s. 1978), brasilialainen tanssija, näyttelijä ja malli
Mello Yello, Coca Cola Companyn valmistama virvoitusjuoma.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mello”, voi hakea sivunnimihaulla, laajalla sivunnimihaulla tai tekstihaulla.
Messinkipallokala

| Messinkipallokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Auriglobus
Laji::  modestus
Kaksiosainen nimi
 Auriglobus modestus  (Bleeker, 1851) 
Infobox OKNimi-testi OKIUCN-testi OK: 
Messinkipallokala (Auriglobus modestus) on aasialainen makean veden pallokalalaji. Se voi kasvaa 10 cm pitkäksi. Se on selkäpuolelta kiiltäväpintainen, vatsapuolelta valkoinen. Sitä tavataan keskikokoisissa ja isoissa joissa Thaimaassa, Malesiassa ja Indonesiassa. Ne uiskentelevat ylös ja alas kuin helikopterit, ja etsivät sopivia saaliseläimiä. Akvaarioissa ne tarvitsevat enemmän vapaata uintitilaa kuin monet muut pallokalat. Ne ovat aggressiivisia kaikkia muita kaloja kohtaan: syövät pienempiään ja näykkivät isompiensa eviä.
Medal of Honor: Allied Assault

| Medal of Honor: Allied Assault |
| --- | --- |

Kehittäjä:  2015, Inc.
Julkaisija:  Electronic Arts
Suunnittelija:  Vince Zampella   Jason West
Säveltäjä:  Michael Giacchino
Pelisarja:  Medal of Honor
Pelimoottori:  id Tech 3
Julkaistu:  Windows NA 22. tammikuuta 2002EU 15. helmikuuta 2002
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo   ELSPA: 15+   PEGI: 12   VET: 15+
Alusta:  Microsoft Windows, Linux, Mac OS X
Jakelumuoto:  CD (2), DVD
Lisää peliartikkeleitaVideopelien teemasivulla
Infobox OK   : 
Medal of Honor: Allied Assault (lyhennettynä MoHAA) on 2015:n kehittämä ja Electronic Artsin julkaisema ensimmäisen persoonan ammuntapeli. Peli hyödyntää id Tech 3 -pelimoottoria ja se on ensimmäinen Medal of Honor -pelisarjan julkaisu Microsoft Windowsille. Pelin tapahtumat sijoittuvat toisen maailmansodan Euroopan ja Pohjois-Afrikan taisteluihin jalkaväen silmin.
Pelihahmona ohjataan US Army Rangersin luutnantti Mike Powellia, joka työskentelee OSS:lle. Pelin yksinpelin tehtävissä hyökätään natsi-Saksan tukikohtaan Algeriassa ja Norjassa sekä noustaan maihin Omaha Beachilla Normandian maihinnousussa. Maihinnousun mallina on käytetty Steven Spielbergin ohjaaman elokuvan Pelastakaa sotamies Ryanin Omaha Beach -kohtausta, sillä Spielberg oli pelin tekemisessä mukana.
Peli on myös uudelleen julkaistu nimellä Medal of Honor: Allied Assault Deluxe Edition. Paketti sisältää pelin lisäksi Spearhead-lisäosan, kaksi strategiaopasta, Allied Assault -soundtrackin ja esittelyn Medal of Honor: Pacific Assaultista. Myöhemmin julkaistu Medal of Honor Allied Assault War Chest -paketti sisältää pelin lisäksi Spearhead- ja Breakthrough-lisäosat.
Pelin virallinen verkkopelaaminen loppui 30. kesäkuuta 2014.
Lisäosat

Spearhead on ensimmäinen Allied Assaultin lisäosa, jonka kehitti EA Los Angeles. Spearhead sisältää kolme Eurooppaan sijoittuvaa taistelua, jotka pelaaja pelaa kersantti Jack Barnesin silmin. Lisäosassa isketään Atlantin vallin taakse Normandian maihinnousussa, pidetään linjat Ardennien taistelussa ja vallataan Berliini puna-armeijan avustuksella. Osassa lisäosan tehtävissä on käytetty mallina HBO:n minisarjaa Taistelutoverit.
Breakthrough on toinen Allied Assaultin lisäosa, jonka kehitti TKO Software. Lisäosassa pelaaja pelaa kersantti John Bakerin silmin. Lisäosa sisältää Kasserinen solan taistelun, joka on käännekohta Pohjois-Afrikan taisteluille, ja liittoutuneiden rantautuminen Sisiliaan vuonna 1943, ja kilpailu Italian Messinasta George Pattonin 7. armeijan ja Bernard Montgomeryn 8. armeijan välillä sekä puolustustaistelu Italian Anziosta.
Aiheesta muualla

Medal of Honor: Allied Assault MobyGamesissa (englanniksi)
Viralliset sivut (englanniksi)
Planet Medal of Honor (englanniksi)
MoH:AA Linux käyttöjärjestelmälle (englanniksi)
MoH:AAn monipeli-demo (englanniksi)
openMoHAA Linux käyttöjärjestelmälle
-pelisarja
| --- | --- |
Konsoli:   Medal of Honor  Underground  Frontline  Rising Sun  European Assault  Vanguard  Airborne  Heroes 2  Medal of Honor (2010)  Warfighter 
PC:   Allied Assault  Spearhead  Breakthrough  Pacific Assault  Airborne  Medal of Honor (2010)  Warfighter 
Käsikonsolit:   Underground  Infiltrator  Heroes 
Ensimmäinen tehtävä (Lighting the Torch). Natsien tukikohta Arzewissa, Algeriassa.
Matti Auramaa

Matti Yrjö Auramaa (5. joulukuuta 1932 Eura – 6. elokuuta 2020 Eura) oli suomalainen kuljetusalan yrittäjä ja yritysjohtaja, joka sai liikenneneuvoksen arvonimen.
Matti Auramaan vanhemmat olivat liikenneneuvos Yrjö Auramaa ja Bertta Kajala ja puoliso Tellervo Päivikki Tammiranta. Auramaa oli isänsä perustaman kuljetusalan yrityksen kuorma-auton kuljettaja 1950–1960, ajoesimies 1961–1971, kuljetuspäällikkö 1972–1978, tekninen johtaja 1979–1983 ja toimitusjohtaja 1983–2003. Perheyrityksen hallituksen puheenjohtajana hän toimi yli 20 vuotta. Auramaalla oli myös useita alansa asiantuntija- ja luottamustehtäviä, muun muassa pitkäaikainen jäsenyys Autoliikenteen Työantajaliiton hallituksessa.  Liikenneneuvoksen arvonimen Auramaa sai vuonna 1999.
Aiheesta muualla

Auramaa-yhtiöt
Matti Asseri Nyberg

Matti Asseri Nyberg (16. elokuuta 1948 Tampere – 23. heinäkuuta 2008 Heinävesi) oli tamperelainen erityisnuorisotyön uranuurtaja. Hän toimi Tampereen Pallo-Veikkojen puheenjohtaja vuodesta 2002 aina kuolemaansa saakka. Hän pelasi nuorena seurassa maalivahtina ja pääsi muutamia kertoja seuran edustusjoukkueeseen maalivahdiksi.
Lähes 40 vuotta kestäneen työuransa hän teki erityisnuorisotyön parissa, ja lisäksi hän työskenteli osan työurasta kriminaalihuollossa. Kertomansa mukaan hänellä oli kolme elämäntyötä: erityisnuorisotyö, kriminaalihuolto ja urheiluseurojen välinen yhteistyö. Nuorisotyön saavutuksenaan hän (2006) piti suosittuja leirejään.
Asseri tunnettiin värikkäänä ja kiinnostavana persoonana, joka työskenteli hyvin kokonaisvaltaisesti. Hän tuli tunnetuksi tamperelaisille paitsi partiotyöstään ja vetämistään seurakuntien leireistä, myös työnsä ulkopuolella erilaisten tilaisuuksien juontajana ja isäntänä. Hän teki erityisnuorisotyötä ongelmaisten nuorten auttamiseksi sekä järjesti nk. pullakirkkoa "rantojen miehille" kuten hän sanoi.
Nyberg oli opiskellut teatteria ja häntä kiinnosti sanallinen ilmaisu sekä kirjallisuus. Hän tuli tunnetuksi erilaisissa tapahtumissa tarinoistaan sekä runojen ja tekstien tulkitsijana. Hän kirjoitti suomenkieliset sanat Hedy Westin kappaleeseen 500 Miles nimellä Lapsuuden Usko. Nyberg kirjoitti kirjan Palokärjen huuto, jonka kustansi Karisto ja se julkaistiin vuonna 1980.
Tampereen kaupunginvaltuustoon hän pääsi ensi yrittämällä 1997, sitoutumattomana kokoomuksen listalta ja oli pitkään Kokoomuksen edustajana kaupunginvaltuustossa sekä kulttuuri- ja vapaa-aikalautakunnan puheenjohtajana.
Aiheesta muualla

Matti Asseri Nyberg kotisivu WebArchivessa
Meillä menee lujaa

| Meillä menee lujaa Pelle Miljoona |
| --- | --- | --- |

Kokoelmalevyn tiedot
 Julkaistu: 1980
 Tyylilaji: Punk, rock
 Kesto: 37.12
 Levy-yhtiö: Love Records
Pelle Miljoonan muut julkaisut
| Moottoritie on kuuma 1980 | Meillä menee lujaa 1980 | Rakkaudesta elämään 1981 |
Meillä menee lujaa on kokoelmalevy, jonka A-puoli sisältää Pelle Miljoonan eri kokoonpanojen single-kappaleita vuosilta 1978-1980. B-puoli vuorostaan sisältää Problems?- ja Hymy Taskinen & Co -yhtyeiden kappaleita. Kokoelma julkaistiin syksyllä 1980.
Kappaleet > A-puoli

Pelle Miljoona
Mulla menee lujaa – 2.50
Rakastava voima – 3.47
Pelkistettyä todellisuutta – 2.56
Ramblin' Rose – 2.06
Lähdetään kiitämään (- Do Anything You Wanna Do -) – 3.33
Meidän on tulevaisuus – 2.33
Olen työtön – 1.55
Mä vain pogoon – 1.58
Kappaleet > B-puoli

Problems?
Tapan aikaa – 2.19
Tahdomme tilaa – 3.13
Ei tää lama päähän käy – 2.18
Häirikkö oon – 1.45
Hymy Taskinen & Co
Hei, tyttö, hei – 2.56
Yöt kadulla – 3.03
Tekijät

Koonnut: Timo Vuorio
Kannen kuvat: Inna Aarniala
Kannen suunnittelu ja toteutus: Riipinen
Marni Nixon

| Marni Nixon |
| --- | --- |
 Marni Nixon vuonna 2009
Henkilötiedot
Syntynyt: 22. helmikuuta 1930 Altadena, Kalifornia
Kuollut: 24. heinäkuuta 2016 (86 vuotta) New York, New York
Aiheesta muualla
IMDb 
Marni Nixon (22. helmikuuta 1930 Altadena, Kalifornia – 24. heinäkuuta 2016 New York, New York) oli yhdysvaltalainen laulaja, joka tunnetaan parhaiten jälkiäänitysrooleistaan lukuisille naistähdille elokuvamusikaaleissa. Tämän takia hän on ansaitsi lempinimet "The Ghostess with the Mostess" ja "Hollywood's "invisible voice"".